section_heading: Životopis
paragraph_text: Svoju je relativno kratku, ali bogatu plesačku karijeru završio 1968. gostujući u teatru Kirov u tadašnjem Lenjingradu te Kijevu i Taškentu. Iste je godine (1968.) došao u Italiju te je u glavnom rimskom kazalištu (tal. Teatro dell’Opera) postavio popularni balet Giselle francuskoga skladatelja Adolpha Adama. Od tada je kao koreograf surađivao s mnogim baletnim ansamblima u talijanskim i inozemnim kazalištima (Teatro di San Carlo u Napulju, Teatro Colόn u Buenos Airesu, Teatro Argentino u La Plati i drugima).  www.blic.rs – Otvoren Baletski studio Narodnog pozorišta, objavljeno 11. studenoga 2010., pristupljeno 15. lipnja 2016. Preminuo je 12. lipnja 2016. u rimskoj bolnici Gemelli.